**נספח ג' – ביטוח-עבודות-הקבלן עורך**

1. מבלי לגרוע מאחריות הקבלן על-פי הסכם זה או על-פי דין, על הקבלן לערוך ולקיים, על חשבון הקבלן, בחברת ביטוח מורשית כדין, החל מיום העמדת אתר הבניה לרשות הקבלן או מתן האישור לביצוע העבודות (לפי המוקדם) ולמשך כל תקופת ההתקשרות ועד המסירה הסופית של העבודות ויציאתו של הקבלן מהאתר (לפי המאוחר) (לעניין ביטוח אחריות מקצועית וחבות מוצר, **למשך חמש שנים** נוספות לאחר סיום העבודות לרבות תקופת העבודות והבדק), פוליסות ביטוח כמפורט באישור ביטוחי הקבלן המצורף כ"**נספח 'ג1**" ("**אישור ביטוחי הקבלן**") ויחד עם הביטוחים המפורטים בסעיף ‎3 להלן: "**ביטוחי הקבלן**", בהתאמה).
	1. התנאות מיוחדות פרק א- ביטוח עבודות קבלניות

לעניין אבדן או נזק הנגרם לעבודות, הזכות לניהול משא ומתן ולקבלת תגמולי ביטוח נתונה למזמין בלבד וזאת בקביעה בלתי חוזרת וכן כי הפוליסה משועבדת לטובת המזמין. על אף האמור לעיל, תגמולי ביטוח עד לסך 500,000 ₪ ישולמו ישירות לקבלן.

* 1. פוליסת עבודות קבלניות תכלול תקופת תחזוקה מורחבת בת 24 חודשים.
	2. התנאות כלליות- ביטוח עבודות קבלניות
		1. הפוליסה תכלול סעיף לפיו הינה ראשונית וקודמת לכל ביטוחי המזמין.
		2. הפוליסה תכלול את המזמין בשם המבוטח וכן תכלול סעיף בדבר וויתור על זכות התחלוף כלפי המזמין והבאים מטעם המזמין ו/או המפקח ו/או הבנק המלווה ובלבד שוויתור כאמור לא יחול כלפי אדם שגרם לנזק בזדון.
		3. הפוליסה תכלול סעיף הקובע כי ביטוח העבודות הקבלניות כאמור אינו ניתן לביטול אלא מחמת אי תשלום פרמיה, ובכל מקרה בכפוף לכך שנמסרה למזמין הודעה על כך מראש, בכתב ובדואר רשום של 60 יום לפחות מראש.
		4. הפוליסה תכלול סעיף הקובע ביטוח העבודות הקבלניות כאמור יעמוד בתוקף מלא עד למסירה מלאה של כל חלקי הפרויקט למזמין, והכיסוי לא יושפע ממסירת חזקה או מתן רשות לבעלי זכויות להיכנס לדירות לשם ביצוע עבודות.
		5. הפוליסה תכלול סעיף הקובע במקרה בו תופסק ההתקשרות עם הקבלן מכל סיבה שהיא, המבטח מאשר כי הפוליסה תמשיך להיות בתוקף ותכסה את המזמין ויתר יחידי המבוטח, והכל בכפוף להמשך תשלום יתרת הפרמיה, באם תהיה.
		6. הפוליסה תכלול סעיף הקובע כי המבטח מאשר שבמקרה של הארכת משך העבודה, תוארך תקופת הביטוח בהתאם, בכפוף לפרמיה נוספת.
	3. נוסח הפוליסות (למעט אחריות מקצועית) יהיה בהתאם לנוסח הידוע כ"ביט" או נוסח מקביל אליו, בכפוף לשינויים הנקובים לעיל. חריג רשלנות רבתי , ככל שקיים, יבוטל.
	4. במקרה בו סכומי הביטוח / גבולות האחריות הנקובים במסגרת הפוליסה לביטוח עבודות קבלניות ימוצו, במלואם או בחלקם, עקב תשלום תביעה שהוגשה כנגד הקבלן ו/או המזמין ו/או קבלני משנה (מכל דרגה), מתחייב הקבלן לשאת על חשבונו בפרמיה הכרוכה לשם השבת גבולות האחריות האמורים לקדמותם.
1. על הקבלן להמציא לידי המזמין, לא יאוחר מ-7 (שבעה) ימים ממועד החתימה על הסכם זה, ובכל מקרה טרם כניסת הקבלן לאתר העבודה, את אישור עריכת הביטוח חתום על ידי מבטח הקבלן. לדרישת המזמין, על הקבלן למסור העתק מן הפוליסה בגין ביטוח עבודות קבלניות.

כמו כן, לא יאוחר מ-7 (שבעה) ימים טרם מועד תום תקופת ביטוחי הקבלן, על הקבלן להפקיד בידי המזמין, אישורי עריכת הביטוחים כאמור לעיל בגין הארכת תוקפו לתקופה נוספת וכן למשך כל תקופת ההתקשרות על פי ההסכם (או למשך תקופה ארוכה יותר כמפורט בנספח זה).

1. בנוסף, על הקבלן לערוך את הביטוחים הבאים:
	1. **ביטוח חובה** כנדרש על-פי דין בגין פגיעה גופנית עקב השימוש בכלי רכב;
	2. **ביטוח אחריות בגין נזק לרכוש צד שלישי** עקב השימוש בכלי רכב ו/או כלי צמ"ה החייבים בביטוח חובה בגבול אחריות בסך של 500,000 ₪ בגין נזק אחד.

ככל שתוגש תביעת צד שלישי כנגד המזמין או מי מהבאים מטעם המזמין, בגין נזק אשר היה אמור להיות מכוסה לפי ביטוח כאמור בסעיף זה, על הקבלן יהיה לשפות את המזמין או מי מהבאים מטעם המזמין, בגין נזק או הוצאה בהם יחובו בקשר עם התביעה כאמור;

* 1. **ביטוח "מקיף" ו/או "כל הסיכונים"** לרבות גניבה ופריצה לכל כלי הרכב ו/או כלי צמ"ה המובאים לאתר על ידי הקבלן ו/או מי מטעמו במסגרת העבודות וכן לכל רכוש, ציוד ומתקנים מכל סוג שהוא שהובאו על ידי הקבלן או מטעם הקבלן לאתר העבודות. על אף האמור לעיל, לקבלן הזכות שלא לערוך ביטוח מקיף כאמור בסעיף זה, במלואו או בחלקו, ובלבד שיחול האמור בסעיף ‎13 להלן;
1. משך כל התקופה הנקובה בסעיף 2 לעיל מתחייב הקבלן לקיים את ההוראות כדלקמן:
	1. לקיים את כל תנאי ביטוחי הקבלן (לרבות ומבלי לגרוע מכלליות האמור, המלצות הסקר החיתומי ותנאי המיגון לעניין כיסויי פריצה וגניבה בקשר עם ביטוח העבודות הקבלניות);
	2. להאריך את ביטוחי הקבלן מדי פעם בפעם לפי הצורך;
	3. לערוך, טרם תחילת ביצוע עבודות כלשהן בסמיכות לרכוש, קרקע או בניין, דו"ח הנדסי בדבר מצב הרכוש, הקרקע או הבניין האמורים, המתאר פגמים קיימים, ככל וקיימים, והוראות לנקיטת אמצעי מניעה, אותם יבצע הקבלן טרם תחילת ביצוע העבודות.
2. מוסכם בזאת, כי קביעת גבולות האחריות כמפורט בנספח זה, לרבות אישורי עריכת הביטוח הנה בבחינת דרישה ‏מזערית המוטלת על הקבלן, שאינה פוטרת את הקבלן ממלוא חבותו לפי הסכם זה ו/או לפי הדין. לקבלן לא תהא כל טענה ו/או דרישה כלפי המזמין ו/או מי מטעם המזמין בכל הקשור לגבולות האחריות האמורים ו/או כל טענה אחרת בנושא גובה ו/או היקף הכיסוי הביטוח שהוצא על ידי הקבלן.
3. ביטוחי הרכוש של הקבלן יכללו סעיף מפורש בדבר ויתור על זכותו של המבטח לתחלוף כלפי המזמין ו/או מי מטעם המזמין והמפקח , למעט כלפי אדם שגרם לנזק בזדון.
4. על הקבלן האחריות הבלעדית לשאת בתשלומי דמי הביטוח ובסכומי ההשתתפות העצמית הנקובים בביטוחי הקבלן המפורטים בנספח זה. סכומים אלה יהיו נתונים לקיזוז על ידי המזמין מכל סכום שיגיע לקבלן על פי הסכם זה.
5. על הקבלן לקיים את כל תנאי ביטוחי הקבלן (לרבות המלצות הסקר החיתומי שייערך בקשר עם ביטוח העבודות וכן את תנאי המיגון לעניין כיסוי פריצה וגניבה), להאריך את פוליסות הביטוח שעל הקבלן לערוך לפי הסכם זה, מדי פעם בפעם לפי הצורך, כך שתהיינה תקפות במשך כל תקופת ההתקשרות ועד המסירה הסופית של העבודות ויציאת הקבלן מהאתר או עד למועד תשלום חשבון סופי, ובמהלך כל תקופת התחזוקה, תיקונים ואחזקה על פי אחריות הקבלן הקבועה בהסכם זה (לעניין ביטוח אחריות מקצועית וחבות מוצר, למשך חמש שנים נוספות לאחר סיום העבודות לרבות תקופת העבודות והבדק).
6. מוסכם בזה במפורש כי אין בעריכת ביטוחי הקבלן, בהמצאתם או בשינויים כדי להוות אישור בדבר התאמתם ואין בהם כדי להטיל אחריות כלשהי על המזמין או לצמצם את אחריות הקבלן על-פי הסכם זה או על פי כל דין. במקרה של אי התאמה בין האמור באישורי הביטוח או בהעתקי ביטוחי הקבלן לבין האמור בהסכם זה, על הקבלן לגרום לשינוי הביטוחים האמורים על מנת להתאימם להוראות הסכם זה.
7. ככל שלדעת הקבלן קיים צורך להרחיב את היקף ביטוח העבודות הקבלניות ו/או היקף ביטוחי הקבע של הקבלן או לערוך ביטוחים נוספים או משלימים, על הקבלן לערוך הביטוח הנוסף או המשלים כאמור, על חשבון הקבלן. בכל ביטוח רכוש נוסף או משלים שייערך, ייכלל וויתור על תחלוף כלפי המזמין ומי מטעם המזמין והמפקח, למעט כלפי אדם שגרם לנזק בזדון.
8. על הקבלן לגרום לכך כי הוראות פרק הביטוח לעיל יובאו לידיעת מנהלי, עובדי וקבלני המשנה של הקבלן.
9. במידה ויועסקו על ידי הקבלן קבלני משנה בקשר עם ההתקשרות נשוא הסכם זה, על הקבלן לוודא כתנאי לתחילת העסקתם כי הינם אוחזים בביטוחים נאותים ביחס לפעילותם. למען הסר ספק, האחריות הבלעדית לקיום או היעדר כיסוי ביטוחי נאות לקבלני משנה מוטלת על הקבלן.
10. על הקבלן והבאים מטעם הקבלן לנקוט בכל אמצעי הבטיחות והזהירות הנדרשים לשם מניעת פגיעה, אבדן או נזק לגופו או לרכושו של כל אדם או גוף בקשר עם ביצוע העבודות, ובמיוחד לקיים סדרי עבודה לעבודות בחום. בנוסף ומבלי לגרוע מהאמור בכל מקום בסעיף זה לעיל, על הקבלן למלא אחר כל דרישות והוראות החוק לביטוח לאומי וחוק ביטוח בריאות ממלכתי וכל הצווים, תקנות וכדומה, שהותקנו לפי החוקים לעיל ובעיקר אך מבלי לפגוע בכלליות האמור לעיל, באופן שכל עובדי ושליחי הקבלן יהיו בכל עת ובמשך כל תקופת ביצוע העבודות זכאים לכל הזכויות שעל פי החוקים לעיל.
11. הקבלן פוטר במפורש את המזמין ואת כל הבאים מטעם המזמין והמפקח ואת כל הבאים מטעם הגופים הנזכרים לעיל, וכן את כל הקבלנים הקשורים בביצוע העבודות (ובלבד שבהסכמיהם נכלל פטור מקביל לטובת הקבלן), מכל אחריות לאבדן או לנזק אשר עלול להיגרם לרכוש המובא על ידי הקבלן או מטעם או מטעם הקבלן (לרבות כלי עבודה, מתקני עזר, כלי רכב, כלים הנדסיים ומנופים) לאתר העבודות , וכן לנזק אשר לקבלן הזכות לשיפוי בגינו על פי ביטוח רכוש שנערך על ידי הקבלן, או שלקבלן הייתה הזכות לשיפוי בגינו אלמלא ההשתתפות העצמית הנקובה בביטוח, ולקבלן לא תהא כל טענה או דרישה כלפי מי מהאמורים לעיל בגין נזק כאמור, אולם הפטור מאחריות לא יחול לטובת אדם שגרם לנזק בזדון.
12. למען הסר ספק מוסכם בזאת במפורש כי תשלום או אי תשלום תגמולי ביטוח על ידי המבטח לא ישחרר את הקבלן מן האחריות המוטלת על הקבלן על פי הסכם זה או על פי כל דין, לרבות במקרה שהביטוח אינו מכסה את העילה לתביעה או במקרה שתגמולי הביטוח אינם מספיקים לכסוי הפגיעה או הנזק שנגרם, נתבע, נפסק או כל מקרה אחר. לקבלן לא תהא שום טענה או תביעה כלפי המזמין והבאים מטעם המזמין לגבי גובה תגמולי הביטוח (ככל שיהיו).
13. מובהר בזאת כי בכל מקרה בו יתקבלו דמי ביטוח בגין קימום כל חלק של הפרויקט וכל מה שעליו, יהיו דמי הביטוח כאמור מיועדים אך ורק לצורכי קימום ושיקום אותו נזק שבגינו שולמו ובכפוף להוראות הסכם מול הבנק המלווה.
14. במידה שלא נערכו או קוימו ביטוחי הקבלן במועדם, בחלקם או במלואם, יחולו ההוראות הבאות:
	1. למזמין תהא הזכות, לאחר שניתנה לקבלן התראה של 15 (חמישה עשר) ימים, להתקשר בביטוח עבודות קבלניות תחת הקבלן, או לשלם דמי ביטוח, לרבות דמים, ריבית והפרשי הצמדה, לפי חוזי הביטוח.
	2. כל הוצאות המזמין על פי האמור בפסקה 17.1 לעיל יחולו על הקבלן.
	3. אין בהוראות סעיף זה כדי לגרוע מחובות הקבלן המפורטות בפרק זה, או כדי להטיל על המזמין חבות כשלהי.
15. היה ובמהלך תקופת הביטוח יחולו שינויים בערכו של הפרויקט מכל סיבה שהיא, על הקבלן חלה החובה לעדכן את סכום הביטוח בפוליסה מיידית, ולשלוח למזמין את אישור המבטח על ביצוע העדכון האמור.
16. בכל מקרה במקרה בו תופסקנה העבודות על ידי הקבלן טרם השלמתן מכל סיבה שהיא, על הקבלן להמציא אישור ממבטחת הקבלן על המשך עריכת פוליסת ביטוח עבודות קבלניות כאמור בסעיף ‎1 לעיל, בידי המזמין ו/או כל גוף אחר שהמזמין יורו עליו, וזאת כתנאי מוקדם לעריכת חשבון סופי לקבלן.
17. לדרישת המזמין, על הקבלן לכלול במסגרת ביטוח עבודות קבלניות שנערך על ידי הקבלן כאמור בסעיף ‎1, כל גורם או בעל זכויות שלמזמין קיימת התחייבות כלפיו להיכלל בשם המבוטח טרם קרות מקרה הביטוח, כמבוטח או כמוטב לתגמולי הביטוח.
18. **נספח הביטוח הינו מעיקרי ההסכם והפרתו מהווה הפרה של ההסכם.** על אף האמור לעיל, אי המצאת אישור הביטוח במועד לא תהווה הפרה יסודית אלא אם חלפו 10 יום ממועד בקשתו של המזמין בכתב להמצאת אישור כאמור.

**נספח ג'1 - אישור עריכת ביטוחי הקבלן-עבודות**

|  אישור קיום ביטוחים- ביטוח עבודות קבלניות / בהקמה | תאריך הנפקת האישור (DD/MM/YYYY) |
| --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. |
| מבקש האישור הראשי\* | גורמים נוספים הקשורים למבקש האישור וייחשבו כמבקש האישור\* | המבוטח/המועמד לביטוח\*\* | מען הנכס המבוטח או המועמד לביטוח\*\* / כתובת ביצוע העבודות\* | מעמד מבקש האישור\* |
| אריאל-חברה עירונית לניהול קריית ספורט תרבות ופנאי בירושלים בע"מ | שם: החברה העריונית אריאל לתרבות, חברה חינוך רווחה ספורט ואומנויות בע"מ ו/או עיריית ירושלים ו/או חברות האם ו/או חברות בנות ו/או חברות קשורות של החברות הנ"ל ו/או תאגידים עירוניים  | שם: \_\_\_\_\_\_\_\_\_\_ ו/או קבלנים ו/או קבלני משנה | עבודות בינוי והקמה ליריד חוצות היוצר בירושלים | [ ] **קבלן הביצוע**[ ] **קבלני משנה**[ ] **שוכר**[x] **אחר**: **מזמין**  |
| ח.פ.  | ת.ז./ח.פ. | ת.ז./ח.פ. |
| רחוב בנבנישתי 1, ירושלים | מען | מען:  |
| תיאור הקשר למבקש האישור הראשי: חברה אם ו/או בת ו/או אחות ו/או קשורה ו/או שלובה ו/או חלק מקבוצה. |
| **כיסויים**  |
| פרקי הפוליסהחלוקה לפי גבולות אחריות או סכומי ביטוח או הרחבות | מספר הפוליסה \*\*\* | נוסח ומהדורת פוליסה \*\*\* | תאריך תחילה(ניתן להזין תאריך רטרואקטיבי) | תאריך סיום(ניתן להזין תאריך רטרואקטיבי) | גבול אחריות לכלל פעילות המבוטח/ סכום ביטוח/שווי העבודה | השתתפותעצמית(אין חובהלהציג נתון זה) | מטבע  | כיסויים נוספים בתוקף וביטול חריגים\*\*\*\* |
| לתקופה | למקרה  |
| **כל הסיכונים עבודות קבלניות**הרחבות לדוגמה (ניתן לפרט בהתאם לפרקי הפוליסה):  |  |  |  |  | סכום העבודות  |  | ₪  | 308  **- ויתור על תחלוף כלפי גורם אחר: דיירים, שוכרים ובעלי זכויות אחרים בנכס (בכפוף להדדיות** 309 **- ויתור על תחלוף לטובת מבקש האישור**313 -**כיסוי בגין נזקי טבע -** 314  **- כיסוי בגין פריצה ושוד**316  **- כיסוי רעידת אדמה** 318 **- מבוטח נוסף-מבקש האישור**328 **- ראשוניות** **334** -תקופת תחזוקה (24 חודשים) במסגרת פוליסת עבודות קבלניות324 **(מוטב לתגמולי הביטוח- מבקש האישור)** |
| רכוש סמוך ורכוש עליו עובדים |  |  |  |  | 20% מסכום הביטוח המלא  |  | ₪  |
| רכוש בהעברה |  |  |  |  | % מסכום הביטוח ולא פחות מ- 50 אלף ₪ |  | ₪  |
| פינוי הריסות |  |  |  |  | 15% מסכום הביטוח |  | ₪  |
| **הוצאות תכנון מדידה, פיקוח והשגחה של אדריכלים, מהנדסים ומומחים אחרים** |  |  |  |  | % 10מסכום הביטוח ולא פחות מ- 50 אלף ₪ |  | ₪ |
| **ציוד קל, מתקנים, מבני עזר ותכולתם, תבניות ופיגומים** |  |  |  |  | 70,000 |  | ₪ |
| **נזק עקיף מתכנון לקוי, עבודה לקויה וחומרים לקויים** |  |  |  |  | כלול |  | ₪  |
| הוצאות להחשת נזק ותיקונים זמניים |  |  |  |  | - |  | ₪ |
| **הוצאות הכנת תביעה** |  |  |  |  | - |  | ₪ |
| **נזק ישיר (תכנון לקוי, עבודה לקויה וחומרים לקויים)** |  |  |  |  | 100,000 |  | ₪ |
| **הוצאות משינויים ותוספות שיידרשו על ידי רשויות** |  |  |  |  | - |  | ₪ |
| **רעידת אדמה ונזקי טבע** |  |  |  |  | כלול |  | ₪ |
| **פריצה/גניבה** |  |  |  |  | כלול |  | ₪  |
| **צד ג'**  |  |  |  |  | 4,000,000 |  | ₪ | 302  **- אחריות צולבת**309 **- ויתור על תחלוף לטובת מבקש האישור**312 **- כיסוי בגין נזק משימוש בכלי צמ"ה** 318 **-מבוטח נוסף- מבקש האישור** 315  **- כיסוי לתביעות מל"ל** 328 – **ראשוניות** **340** - הרחבת רעידות והחלשת משען**341 -** הרחבת נזק עקיף עקב פגיעה במתקנים וכבלים תת קרקעיים |
| רעד והחלשת משען  |  |  |  |  | 100,000 |  | ₪ |
| נזק תוצאתי שייגרם עקב פגיעה בכבלים ו/או מתקנים תת קרקעיים |  |  |  |  | 100,000 |  | ₪ |
| הנובע משימוש בכלי רכב מנועי מעל לגבולות האחריות בפוליסת רכב סטנדרטית הנהוגה ביום מקרה הביטוח |  |  |  |  | - |  | ₪ |
| חבות בגין נזק גוף הנובע משימוש בכלי רכב מנועי שאינו חייב בביטוח חובה |  |  |  |  | מלוא סכום הביטוח |  | ₪ |
| החריג בדבר תביעות תחלוף של המוסד לביטוח לאומי מבוטל |  |  |  |  | מלוא סכוםהביטוח |  | ₪ |
| הגנה בהליכים פליליים, כולל הוצאות ייצוג מפני חקירה והליכים מנהליים אחרים(חלה על פרקים ב' ו- ג') |  |  |  |  | - |  | ₪ |
| **אחריות מעבידים**  |  |  |  |  | 20,000,000 |  | ₪  | 309 **(ויתור על תחלוף לטובת מבקש האישור)**318**- מבוטח נוסף- מבקש האישור**328 **ראשוניות)** |
| **חבות המוצר** |  |  |  |  | 500,000 |  | ₪  | **302** – אחריות צולבת**309** – ויתור על תחלוף **321** - מבוטח נוסף בגין מעשי ומחדלי המבוטח**328** – ראשוניות**332** – תקופת גילוי (12 חודשים) |
| **אחריות מקצועית**  |  |  |  |  | 500,000 |  |  | **302** אחריות צולבת **309** – ויותר על תחלוף**321** - מבוטח נוסף בגין מעשי ומחדלי המבוטח**328** – ראשוניות**325** – מרמה ואי יושר עובדים**327** – עיכוב/שיהוי עקב מקרה ביטוח **332** – תקופת גילוי (6 חודשים) |
| **פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח** ג' כפי שמפורסם על ידי רשות שוק ההון, ביטוח וחסכון. ניתן להציג בנוסף גם המלל המוצג לצד הקוד ברשימה הסגורה**)\*:** |
| **069 – קבלן עבודות אזרחיות (לרבות תשתיות)** |
| ביטול שינוי הפוליסה\*  |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 60 יום **לאחר משלוח הודעה למבקש האישור בדבר השינוי או הביטול** |
| **תוקף אישור על הסכמה לעריכת ביטוח בלבד\*\*** |
| תאריך תום תקופת האישור על הסכמה לעריכת ביטוח (DD/MM/YYYY)\*\* |
| חתימת האישור:  |
| המבטח:  |